Október 13.

Névnapok: Ede, Kálmán + Ében, Edgár, Eduárd, Edvárd, Edvarda, Fatima, Fatime, Jagelló, Jakab, Jákó, Jákob, Jakus, Káleb, Romulusz, Teofil

Események 
 1235 – Megkoronázzák II. Endre magyar király fiát IV. Bélát
 1307 – IV. (Szép) Fülöp francia király a templomos lovagrend elleni per során a rend 2000 tagját letartóztatja, perbe fogja, javaikat elkoboztatja és kivégezteti őket. Ezt a napot tartják annak a történelmi eseménynek amiből a péntek 13. babona kialakult.
 1382 – II. Péter ciprusi király halálával a nagybátyja, Jakab lesz Ciprus királya I. Jakab néven, aki azonban 1385-ig genovai fogságban van.(Uralkodik a haláláig, 1398-ig.)
 1399 – IV. Henrik angol király megkoronázása.
 1479 – A kenyérmezei csatában Báthory István országbíró, erdélyi vajda és Kinizsi Pál temesi ispán seregei szétverik a Dél-Erdélyben pusztító török haderőt.
 1489 – Mátyás király a szentgotthárdi apátság apátválasztási jogát a pilisi monostornak adja, ezzel is felemelve a hanyatló apátságot.
 1505 – Rákos-mezőn országgyűlés kezdődik.
 1670 – A király Forgách Ádám grófot nevezi ki országbíróvá.
 1775 – Megalakul az Amerikai Egyesült Államok Haditengerészete, a US Navy.
 1848 – Törökbecsénél (Torontál vármegye) Damjanich János őrnagy csapatai győzelmet aratnak a szerb fölkelőkkel szemben.
 1860 – Bostonban egy ballonról elkészítik az első légi felvételt. (A légi fotózást elsőként egy francia fényképész-ballonos, a „Nadar” néven ismert Gaspard-Félix Tournachon gyakorolta Párizsban, 1858-ban.)
 1917 – Fátimában kb.  ember előtt megjelenik Szűz Mária.
 1925 – Magyarország és Franciaország kereskedelmi egyezményt kötnek a legnagyobb kedvezmény elve alapján.
 1937 – Megtartják az első riasztási és elsötétítési légvédelmi gyakorlatot Budapesten és környékén.
 1938 – Eredménytelenül ér véget a zsolnai konferencia, ahol nem születik megállapodása a szlovákiai magyarok jövőbeli helyzetét illetően.
 1940 – A Nemzeti Parasztpárt lapjának, a Szabad Szó-nak vezetését Bajcsy-Zsilinszky Endre veszi át.
 1943 – III. Viktor Emánuel olasz király leváltja Mussolinit. Az új olasz miniszterelnök, Badoglio feloszlatja a fasiszta pártot, fegyverszüneti tárgyalásokat kezd a szövetségesekkel, és e napon hadat üzen Németországnak.
 1944 – A magyar kormány felhatalmazza a városi tanácsokat, hogy fűtés nélküli napokat rendeljenek el.
 1944 – A KDNP megalakulása.
 1944 – brit–amerikai légitámadások a székesfehérvári, a pápai és a bánhidai vasúti pályaudvarok ellen.
 1946 – Franciaországban elfogadják az átdolgozott alkotmányt, létrejön a IV. Köztársaság.
 1953 – Samuel Bagno szabadalmaztatja a betörés elleni ultrahangos riasztót.
 1964 – Az SZKP Központi Bizottsága leváltja tisztségeiről Nyikita Szergejevics Hruscsovot.
 1967 – A Mikroszkóp Színpad megnyitása.
 1969 – Az egymást követve útnak indított szovjet űrhajók, a Szojuz–6, –7 és –8 találkoznak, és kötelékrepülést hajtanak végre a világűrben.
 1970 – Angela Davist letartóztatják New Yorkban.
 1972 – Az Andokban lezuhan egy repülőgép, fedélzetén egy rögbi csapattal, útban egy nemzetközi mérkőzésre Santiago de Chilébe. Felkutatásuk csak december 20-án sikerül. Az életben maradottak, túlélésük érdekében halott társaik húsát ették. (Az esetről játékfilm is készült: Életben maradtak címmel).
 1976 – Első alkalommal látják meg elektronmikroszkópon át az Ebolavírust.
 1976 – Az ekkor már az Amerikai Egyesült Államokban ismert és népszerű Aerosmith együttes megkezdi első európai turnéját Liverpoolban.
 1977 – Mogadishu-i repülőtéren a német GSG 9 terrorellenes kommandó sikeres rajtaütéssel kiszabadítja Lufthansa „Landshut” nevű, eltérített repülőgépének utasait. A gépeltérítők (palesztin terroristák) többsége életét veszti a harcban. A terrorakció célja a német RAF (Vörös Hadsereg Frakció) emberrablási és zsarolási akciójának támogatása volt (Hanns-Martin Schleyer-ügy).
 1981 – Hoszni Mubárak megnyeri az elnökválasztást Egyiptomban.
 1987 – Az USA először vet be delfineket háborús célokra, a Perzsa-öbölben.
 1987 – Costa Rica elnöke, Óscar Arias Sánchez kapja meg a Béke Nobel-díjat.
 1989 – A Parlamentben az SZDSZ átadja azt a 67 ezer aláírást, amely népszavazás kiírását szorgalmazza egyebek között az elnökválasztás kérdésében.
 1991 – Konrád György írót Frankfurtban kitüntetik a Német Könyvkereskedők Béke-díjával, mely az egyik legnagyobb elismerés a kulturális életben.
 1998 – Járai Zsigmond kijelölt pénzügyminiszter Nyíregyházán kijelenti, hogy a magyar a világ legerősebb gazdasága.
 2019 – 2019-es magyarországi önkormányzati választás.
 2021 — William Shatner három másik utassal együtt repült az űrbe a New Shepard (NS-18) hordozórakétán, a Blue Origin nevű szuborbitális kapszulában. Ezzel 90 éves, 6 hónapos és 22 napos korában ő lett a legidősebb ember a világűrben.

Sportesemények 
Formula–1
 1996 –  japán nagydíj, Suzuka – Győztes: Damon Hill  (Williams Renault)
 2002 –  japán nagydíj, Suzuka – Győztes: Michael Schumacher  (Ferrari)
 2013 –  japán nagydíj, Suzuka – Győztes: Sebastian Vettel  (Red Bull-Renault)

Születések 
 1474 – Mariotto Albertinelli itáliai festő († 1515)
 1676 – II. Apafi Mihály erdélyi fejedelem († 1713)
 1823 – Lisznyai Damó Kálmán költő, a Tízek Társaságának tagja († 1863)
 1872 – Glatz Oszkár magyar festőművész († 1958)
 1874 – Klekl József magyarországi szlovén vezető, a Szlovenszka krajina megteremtését célzó tervezet készítője († 1948)
 1877 – Dedics Kálmán magyar műlakatos, repülőgépmotor-szerkesztő és építő († 1969)
 1881 – Csathó Kálmán magyar író, rendező († 1964)
 1887 – Jozef Tiso szlovák pap, politikus († 1947)
 1889 – Piero Dusio olasz autóversenyző († 1975)
 1893 – Kölcsey István magyar földbirtokos, jogász, országgyűlési képviselő († 1974)
 1900 – Ghislaine Dommanget francia színésznő, monacói hercegné († 1991)
 1905 – Kemény Egon magyar zeneszerző († 1969)
 1906 – Herczeg Klára magyar szobrász, érem- és porcelánművész († 1997)
 1907 – Dajka Margit Kossuth-díjas magyar színésznő († 1986)
 1921 – Yves Montand (er. Ivo Livi) olasz származású francia színész, énekes, előadóművész († 1991)
 1922
 Rózsa György könyvtáros, a Magyar Tudományos Akadémia Könyvtára és az ENSZ genfi könyvtára főigazgatója († 2005)
 Schweitzer József magyar főrabbi († 2015)
 1925 – Margaret Thatcher brit politikus, Nagy-Britannia miniszterelnöke († 2013)
 1927 – Gulyás János magyar író († 1990)
 1930 – Mester István magyar színész, a Pécsi Nemzeti Színház örökös tagja († 2022)
 1932 – Dušan Makavejev szerb filmrendező, producer, forgatókönyvíró († 2019)
 1934
 Nana Mouskouri görög énekesnő, az UNICEF jószolgálati nagykövete
 Vedres György Ybl Miklós-díjas magyar építész († 1987)
 1936 – Christine Nöstlinger osztrák írónő († 2018)
 1938 – Christiane Hörbiger osztrák származású színésznő († 2022)
 1941 – Paul Simon amerikai énekes, zenész („Simon and Garfunkel”)
 1942 – Pamela Tiffin amerikai színésznő († 2020)
 1943 – Peter Sauber svájci üzletember, a Sauber F1 Team alapítója
 1944 – Robert Lamm amerikai billentyűs, énekes, a „Chicago” zenekar tagja
 1946 
 Kisházy Beatrix magyar asztaliteniszező, edző
 Korbuly Péter Kazinczy-díjas magyar bemondó, műsorvezető, beszédtanár, színész
 1947
 Samuel Roy "Sammy" Hagar amerikai énekes-gitáros (Van Halen, Chickenfoot)
 Mary Zsuzsi magyar énekesnő, előadóművész († 2011)
 1948 – Nuszrat Fateh Ali Khan pakisztáni zenész, énekes, a qawwali zene művésze († 1997)
 1949 – Patrick Nève belga autóversenyző († 2017)
 1952
 Dénémeth István magyar költő, prózaíró, műfordító († 2000)
 Molnár Pál magyar újságíró, a Balassi Bálint-emlékkard és más művészeti díjak alapítója
 1953 – Szigeti Edit magyar énekesnő, gitáros, zeneszerző, dalszövegíró, festőművész
 1954 – Mordechai Vanunu marokkói zsidó származású nukleáris mérnök, az izraeli atomfegyverkezés leleplezője
 1957 – Szabó Tibor Jászai Mari-díjas magyar színész, színházigazgató
 1959 – Marie Osmond amerikai énekesnő, színésznő
 1967 – Kate Walsh amerikai színésznő
 1969 – Nancy Kerrigan amerikai műkorcsolyázó
 1970 – Haagen Imre magyar színész, szinkronszínész, énekes
 1971 – Sacha Baron Cohen brit komikus
 1971 – Germuska Pál magyar történész, levéltáros, egyetemi oktató
 1978 – Szántó Szandra magyar színésznő
 1982 – Ian Thorpe ausztráliai úszó
 1983 – Böcskei Balázs magyar politológus, játékvezető, egyetemi oktató
 1986 – Carlos Banteaux Suarez kubai ökölvívó
 1989 – Dér Zsolt magyar színész
 2001 – Caleb McLaughlin amerikai színész

Halálozások 
 54 – Claudius római császár (* I. e. 10)
 1382 – II. Péter ciprusi király (* 1357)
 1541 – Werbőczy István jogtudós, királyi ítélőmester, királyi személynök, majd Magyarország nádora (* 1458 körül)
 1605 – Béza Tódor svájci teológus, Kálvin János hivataltársa és utóda a genfi református egyházban (* 1519)
 1687 – Geminiano Montanari olasz csillagász, természettudós (* 1633)
 1815 – Joachim Murat francia marsall, I. Napóleon császár sógora, Nápoly királya (* 1767)
 1822 – Antonio Canova olasz szobrászművész (* 1757) 
 1882 – Joseph Arthur de Gobineau francia író, a fajelmélet híve (* 1816)
 1904 – Lotz Károly magyar festőművész (* 1833) 
 1915 – Las Torres Béla úszó (* 1890)
 1969 – Pierre Meyrat francia autóversenyző (* 1916)
 1971 – Kemény János erdélyi magyar író (* 1903) 
 1978 – Rohmann Henrik, hárfaművész, hárfatanár (* 1910)
 1979 – Dévai Hédi magyar színésznő (* 1921)
 1981 – Philippe Etancelin francia autóversenyző (* 1896)
 1987 – Walter Houser Brattain Nobel-díjas amerikai feltaláló, fizikus (* 1902)
 1989 – Fred Agabashian (Frederick Agabashian) amerikai autóversenyző (* 1913)
 1990 – Lê Đức Thọ Nobel-békedíjas vietnámi politikus (* 1911)
 1996 – Pavel Alekszandrovics Szolovjov szovjet repülőmérnök (* 1917)
 1997 – Balázs József magyar író, filmdramaturg (* 1944)
 2005 – Eörsi István Kossuth- és József Attila-díjas magyar író, műfordító, újságíró (* 1931) 
 2016 – Dario Fo Nobel-díjas olasz író (* 1926)
 2016 – Kovács Piroska magyar tanár, néprajzi gyűjtő (* 1932)
 2016 – Pánczél Tivadar magyar  református lelkész (* 1930)
 2018 – Konkoly János magyar műugró (* 1940)
 2022 – James McDivitt magyar űrhajós (* 1929)

Nemzeti ünnepek, emléknapok, világnapok 
 Nemzetközi "Öltözz ki!" nap
 Fontanalia az ókori Rómában

Október napjai